EkBass/fiwiki-20250220-pages-articles huggingface dataset:
Eerik Akselinpoika Tott

Eerik Akselinpoika Tott (, 1415 Skåne – 1481 Viipurin linna) oli tanskalainen valtaneuvos, joka toimi muun muassa Kalmarin unioniin kuuluneen Ruotsin valtionhoitajana ensin vuonna 1457 Jöns Pentinpoika Oxenstiernan kanssa kuningas Kaarle Knuutinpoika Bonden ollessa syrjäytettynä sekä myöhemmin yksin vuosina 1466–1467. == Elämäkerta == Eerik Akselinpoika tuli jo nuorena Tanskasta Ruotsiin ja nautti paikalliskuninkaan (Kaarle VIII Knuutinpoika) suosiota, minkä vuoksi hän sai Turun linnaläänin läänityksekseen vuonna 1450 ja pian sen jälkeen Nyköpingin linnaläänin. Hän siirtyi kuitenkin tanskalaispuolueen kannattajaksi. Eerik Akselinpoika johti yhdessä Jöns Pentinpoika Oxenstiernan kanssa ruotsalaisten Kalmarin unionin järjestykseen palauttamista kuningas Kaarle VIII Knuutinpoikaa vastaan vuonna 1457. Tämän johdosta heistä tuli valtionhoitajia lyhytaikaisesti ennen Kristian I:n valtaannousua. Vuonna 1467 Eerik Akselinpoika siirtyi Suomeen, jossa hän hallinnoi suuria alueita Viipurin käskynhaltijana. Tott rakennutti 1470-luvulla Viipurin muurin ja aloitti Olavinlinnan rakennustyöt vuonna 1475. Vuonna 1480 hän teki hävitysretken Nevalle. == Muuta == Savonlinnassa on hänen mukaansa nimetty hotelli Tott, joka toimii nykyisin talvisin opiskelija- asuntolana. Savonlinnassa on myös Tottinkatu, joka lähtee kauppatorilta ja kiertää satamaa seuraten Viiskulmaan. == Lähteet == Luokka:Suomen keskiajan henkilöt Luokka:Viipurin keskiaika Luokka:Ruotsin valtionhoitajat Luokka:Valtaneuvokset Luokka:Suomen linnanvoudit ja linnanpäälliköt Luokka:1410-luvulla syntyneet Luokka:Vuonna 1481 kuolleet
Kettil Kaarlenpoika Vaasa

Kettil Kaarlenpoika Vaasa, ruots. Kettil Karlsson Vasa, (1433 - 11\. elokuuta 1465) toimi Ruotsin valtionhoitajana helmikuusta 1464 elokuuhun 1465 kuningas Kaarle Knuutinpoika Bonden ollessa syrjäytettynä. Hän oli myös Linköpingin hiippakunnan piispa. Luokka:Ruotsin valtionhoitajat Luokka:Ruotsin kirkon piispat ja arkkipiispat Luokka:Linköpingin hiippakunta Luokka:Vuonna 1433 syntyneet Luokka:Vuonna 1465 kuolleet
Montaasi

Elokuvaterminologiassa montaasi (aiemmin montaaši) tarkoittaa nopeaa sarjaa otoksia, jotka muodostavat yhtenäisen tapahtumaketjun. Montaasi on kollaasin elokuvallinen vastine. Venäläinen elokuvaohjaaja Sergei Eisenstein tunnetaan montaasiteorian kehittäjänä. Hän jakoi teoriansa viiteen osaan: # Metriseen montaasiin, jossa leikkaukset määrää otoksen absoluuttinen pituus. # Rytmiseen montaasiin, jossa otoksen sisältö ja sen rytmi vaikuttavat sen pituuden määrittelyyn (tunnettu esimerkki on Panssarilaiva Potemkin -elokuvan porrasjakso). # Tonaaliseen montaasiin, jossa otetaan huomioon niin valon määrän vaihtelut kuvassa, äänen terävyys kuin kuvan pehmeäpiirtoisuus tai terävyys (yleisesti tonaalisella montaasilla kuitenkin tarkoitetaan otoksen hallitsevan tunnetilan mukaan leikkaamista). # Yläsävelmontaasiin, jossa kaikille kuvan ärsykkeille annetaan yhtäläinen asema (eri ärsykkeet ovat verrattavissa dominanttiin ja ylä- sekä alasäveliin musiikissa). # Intellektuaaliseen montaasiin, jossa harkitusti älyllisiä konflikteja ja vastakkainasetteluja luoden yhdistetyt otokset pakottavat katsojan vastaanottamaan kuvien välittämän viestin älyllisellä tasolla. Eisensteinin ohella toinen 1900-luvun alun suuri venäläinen elokuvaleikkauksen kehittäjä oli Lev Kulešov, joka kokeissaan tutki ihmisen tapaa luoda valkokankaalla näkemistään peräkkäisistä otoksista mielessään tarinoita ja kokonaisuuksia. Montaasia käytetään pitkän ajan typistämiseksi elokuvallisesti lyhyeen aikaan. Kuuluisia montaaseja ovat esimerkiksi Panssarilaiva Potemkin -elokuvan porrasjakso ja Viimeiseen hengenvetoon -elokuvan ajojakso, jolla Godard teki tunnetuksi niin kutsutun jump cutin. == Lähteet == Luokka:Elokuvaan liittyvät käsitteet Luokka:Elokuvateoria
Jöns Pentinpoika Oxenstierna

Jöns Pentinpoika Oxenstierna (, n. 1417 – 1467)Suomen hallitsijat, sivu 92–93, Päiviö Tommila, Porvoo, Weilin+Göös 2001 ISBN: 951-35-6633-1 toimi Ruotsin valtionhoitajana yhdessä Eerik Akselinpoika Tottin kanssa kuningas Kaarle Knuutinpoika Bonden ollessa syrjäytettynä vuonna 1457 ja myöhemmin yksin vuosina 1465–1467. Hän oli Uppsalan arkkipiispa, ja johti Tottin kanssa kapinaa Kaarlea vastaan 1457, joka päättyi kuningas Kristianin valtaannousuun. Hän joutui vuonna 1463 Kristianin kanssa riitoihin luvattuaan Upplannin talonpojille verohelpotuksia omin päin ja vangittiin. Jönsin tukijat aloittivat kapinan, joka johti Kristianin pakoon ja Kettil Kaarlenpojan ja myöhemmin hänen itsensä tuloon valtionhoitajaksi. Jöns Pentinpojan vanhemmat olivat ritari Pentti Jönsinpoika Oxenstierna ja Kristina Kristiernintytär Vasa. ==Lähteet == ==Aiheesta muualla== * Luokka:Ruotsin valtionhoitajat Luokka:Ruotsin katoliset arkkipiispat Luokka:Vuonna 1417 syntyneet Luokka:Vuonna 1467 kuolleet Luokka:Keskiajan henkilöt
Abe

Abe tarkoittaa seuraavia asioita: * abé, nigeriläis-kongolainen kieli * Abe, lyhennelmä Abrahamista (esimerkiksi Abe Lincoln) * Abe's Oddysee ja Abe's Exoddus -pelien päähahmo (Abe esiintyy myös Munch's Oddysee -nimisessä pelissä) * Abe, japanilainen sukunimi, muun muassa seuraavilla henkilöillä (kaikki japanilaisia): ** Asami Abe (s. 1985), laulaja ja näyttelijä ** Hifumi Abe (s. 1997), judoka, olympiavoittaja ja maailmanmestari ** Hiroki Abe (s. 1999), jalkapalloilija ** Hiroyuki Abe (s. 1989), jalkapalloilija ** Ichirō Abe (1923–2022), judoka ** Keiko Abe (s. 1987), säveltäjä ** Kōbō Abe (1924–1993), kirjailija, valokuvaaja ja keksijä ** Kōmei Abe (1911–2006), säveltäjä ** Masashi Abe (s. 1965), yhdistetyn hiihtäjä ** Natsumi Abe (s. 1981), muusikko ** Nobuyuki Abe (1875–1953), kenraali ja Japanin pääministeri ** Norick Abe (1975–2007), ratamoottoripyöräilijä ** Sada Abe (1905–1971), japanilainen geisha ja murhaaja ** Shintarō Abe (1924–1991), poliitikko ja ministeri ** Shinzō Abe (1954–2022), Japanin pääministeri 2006–2007 ja 2012–2020 ** Teruo Abe, jalkapalloilija ** Tomoe Abe (s. 1971), kestävyysjuoksija ** Tomoji Abe (1903–1973), kirjailija ja kriitikko ** Uta Abe (s. 2000), judoka ja olympiavoittaja ** Yūtarō Abe (s. 1984), japanilainen jalkapalloilija ** Yūki Abe (s. 1981), jalkapalloilija.
Bob Daisley

pienoiskuva|Bob Daisleyn basso Hard Rock Cafessa Prahassa.Robert John "Bob" Daisley (s. 13. helmikuuta 1950 Sydney, Australia) on toiminut basistina useiden eri artistien levyillä jo 1970-luvulta lähtien. Tunnetuimmat yhteistyökumppanit ovat olleet Ozzy Osbourne, Black Sabbath, Gary Moore, Uriah Heep ja Rainbow. Nykyään Daisley soittaa Living Loud -yhtyeessä. Daisley toimi myös Ozzy Osbournen sanoittajana Osbournen soolouran alkuvaiheessa, No Rest for the Wicked -levylle asti, ja soitti bassoa No More Tears -levyllä. Daisley ja rumpali Lee Kerslake soittivat alun perin Blizzard of Ozz- ja Diary of a Madman -levyillä, mutta heidän osuutensa on vuoden 2002 uudelleenjulkaisuissa korvattu uusilla rumpu- ja bassoäänityksillä.Minä, Ozzy - Ozzy Osbournen elämäkerta ISBN 978-184-7-44346-5 == Lähteet == Luokka:Australialaiset basistit Luokka:Black Sabbathin jäsenet Luokka:Uriah Heepin jäsenet Luokka:Vuonna 1950 syntyneet Luokka:Elävät henkilöt
Demons and Wizards

Demons and Wizards on brittiyhtye Uriah Heepin neljäs studioalbumi, joka julkaistiin toukokuussa 1972. == Yleistä == Demons and Wizardsia pidetään yleisesti yhtyeen parhaimpana levynä ja se on saanut klassikon statuksen. Levy on Uriah Heepin myydyin ja se sisältää hittisinglet ”The Wizard” ja ”Easy Livin'”. Demons and Wizards oli myös yhtyeen lopullinen läpimurtolevy Yhdysvalloissa. Kappaleiden sanoitukset painottuvat vahvasti fantasiaan ja mystiikkaan. Basisti Mark Clarke oli Uriah Heepin jäsen vain muutaman kuukauden vuosien 1971-1972 vaihteessa, mutta ehti tehdä kappaleen ”The Wizard” yhdessä Ken Hensleyn kanssa. Hän myös soittaa siinä. Levyn äänityksissä mukana oli jo uusiseelantilainen basisti Gary Thain. Vuosien 1972-1975 kokoonpanoa Byron-Hensley-Box-Thain-Kerslake pidetäänkin yleisesti legendaarisimpana Uriah Heep -miehityksenä. Demons and Wizardsin Expanded De- Luxe Editionin kansilehtisessä väitetään, että kappale ”All My Life” olisi Ken Hensleyn käsialaa. Todellisuudessa kappale on Mick Boxin, David Byronin ja Lee Kerslaken kirjoittama, kuten levyn alkuperäisessä painoksessa ilmoitetaan. Joissain albumin painoksissa kappaleet ”Paradise” ja ”The Spell” on liitetty yhdeksi kappaleeksi, nimelle ”Paradise - The Spell”. == Kappaleista == Aloituskappaleena toimii singlenäkin julkaistu folk-tyylinen balladi ”The Wizard”. Sen on säveltänyt kosketinsoittaja-kitaristi sekä yhtyeessä lyhyen aikaa ollut basisti Mark Clarke, joka myös laulaa kappaleessa. Yhtyeen kitaristi Mick Box on kertonut yhtyeen kirjoittaneen kappaleen ollessaan matkalla eräälle keikalle. ”The Wizardia” seuraa nopeatempoinen ”Traveller in Time”, jonka sanoituksissa kerrotaan aikamatkailijasta. Kappale rakentuu pitkälti wah wah- pedaaliin. ”Traveller in Timea” seuraa suoraviivainen ”Easy Livin'”, josta tuli hitti monissa Euroopan maissa. Kappale on ollut sen julkaisusta lähtien mukana yhtyeen keikoilla. Kappaleen sanoituksissa kerrotaan ”helposta elämästä”. == Kaupallinen vastaanotto == Brittilistalla levy oli parhaimmillaan sijalla 20 ja Yhdysvalloissa 23.http://www.musicmight.com/linkto/artist/{194F13B0-DB5B-4CAA-96A0-CAC4263 Albumin listasijoitukset Yhdysvalloissa ja Isossa-Britanniassa MusicMight.com- sivulla Suomessa Demons and Wizards muodostui menestysalbumiksi ja se pysyi listaykkösenä neljätoista viikkoa. ==Kappaleet== ===Vuoden 1995 uusintapainoksen bonuskappaleet=== # * # # # ===Expanded De-Luxe Edition -bonuskappaleet (Sanctuary 2003)=== # * # # # # ==Singlet== Single Vuosi Lista- sijoitus Levy-yhtiö Kappaleet The Wizard 1972 Bronze Records # # * Easy Livin' 1972 Bronze Records # # * ==Kokoonpano== *Gary Thain - bassokitara *Lee Kerslake - rummut, lyömäsoittimet *Mick Box - kitarat *Ken Hensley - kosketinsoittimet, kitarat, lyömäsoittimet *David Byron - laulu ==Arvostelut== * Allmusic () linkki ==Lähteet== Luokka:Uriah Heepin albumit Luokka:Vuoden 1972 albumit
Yhdysvaltain lähetystöpommi-iskut Itä-Afrikassa 1998

Yhdysvaltain lähetystöpommi-iskut Itä-Afrikassa 1998 tehtiin 7. elokuuta 1998 Kenian pääkaupungissa Nairobissa ja Dar es Salaamissa, Tansaniassa. Autopommit räjähtivät Yhdysvaltojen lähetystöissä surmaten satoja ihmisiä. Al Qaida- verkosto on ilmoittautunut iskujen tekijäksi. Autopommit räjähtivät molemmissa maissa kello 10.45 paikallista aikaa. Nairobissa, missä lähetystö on keskikaupungilla, kuoli noin 200 ja haavoittui 4 000, Tansaniassa tuhot olivat vähäisemmät. Useimmat kuolleet ja haavoittuneet olivat afrikkalaisia siviileitä. == Operaatio Infinite Reach == Vastauksena pommituksille Bill Clinton määräsi risteilyohjeuksia ammuttaviksi al-Qaidan tukikohtiin Sudanissa ja Afganistanissa. Saddam Husseinin väitettiin tarjonneen Osama bin Ladenille turvapaikkaa Irakissa – tärkein yhteys jonka amerikkalaiset väittivät löytäneensä Husseinin ja al-Qaidan väliltä. Iskujen pääsuunnittelija Fazul Abdullah Mohammed surmattiin Somaliassa 7.–8. kesäkuuta 2011 välisenä yönä hallituksen joukkojen ampumana. == Iskusta syytetyt == Luettelon 21 ihmistä ovat olleet osallisia iskuun. * Osama bin Laden, surmattiin Pakistanissa toukokuussa 2011. * Aiman al-Zawahri, kuoli Afganistanissa miehittämättömän koneen ilmaiskussa heinäkuussa 2022. * Saif al Adel, etsintäkuulutettu. * Abdullah Ahmed Abdullah, etsintäkuulutettu. * Anas al-Liby, etsintäkuulutettu. * Fazul Abdullah Mohammed, surmattiin Somaliassa 2011. * Ahmed Mohammed Hamed Ali, kuoli Pakistanissa ilmaiskussa 2010. * Fahid Mohammed Ally Msalam, kuoli Pakistanissa miehittämättömän koneen ilmaiskussa 2009. * Sheikki Ahmed Salim Swedan, kuoli Pakistanissa miehittämättömän koneen ilmaiskussa 2009. * Muhammad Atef, kuoli Kabulissa, Afghanistanissa 2001. * Muhsin Musa Matwalli Atwah, surmattiin Pakistanissa 2006. * Mustafa Mohamed Fadhil, tila tuntematon. * Wadih el Hage, kärsii elinkautista ilman mahdollisuutta ehdonalaiseen vuodesta 2001 ADX Florence-vankilassa. * Mohamed Sadeek Odeh, kärsii elinkautista ilman mahdollisuutta ehdonalaiseen vuodesta 2001 ADX Florence-vankilassa. * Mohamed al-'Owhali, kärsii elinkautista ilman mahdollisuutta ehdonalaiseen vuodesta 2001 ADX Florence-vankilassa. * Khalfan Khamis Mohamed, kärsii elinkautista ilman mahdollisuutta ehdonalaiseen vuodesta 2001. * Khalid al Fawwaz, vangittuna Isossa-Britanniassa vuodesta 1998. * Ibrahim Eidarous, kotiarestissa Isossa-Britanniassa vuodesta 1999. Kuoli leukemiaan 2008. * Adel Abdel Bary, vangittuna Isossa-Britanniassa vuodesta 1999. * Mamdouh Mahmud Salim, pidätettiin 1998 Saksassa, oli Guantanamo Bayssa, siirretty ADX Florenceen. * Ahmed Khalfan Ghailani, pidätettiin 1998 Pakistanissa, oli Guantanamo Bayssa , siirretty Metropolitan Correctional Centeriin New York Cityyn. == Lähteet == == Aiheesta muualla == * * Luokka:Al-Qaida Luokka:Bill Clintonin presidenttikausi Luokka:Islamilainen terrorismi Luokka:Kenian historia Luokka:Nairobi Luokka:Tansanian historia Luokka:Vuoden 1998 terrori-iskut
Dar es Salaam

Dar es Salaam (دار السلام) on Tansanian suurin kaupunki, talouselämän keskus ja entinen pääkaupunki. Se sijaitsee Intian valtameren rannalla Afrikassa ja on Tansanian tärkein satamakaupunki. Kaupungissa elää noin 5,3 miljoonaa ihmistä (2019). Heimojen välisten erimielisyyksien vuoksi pääkaupunki päätettiin siirtää vuonna 1973 Dodomaan lähemmäs Tansanian maantieteellistä keskipistettä, mutta monet virastot sekä diplomaattiset edustustot sijaitsevat edelleen Dar es Salaamissa. == Historia == Dar es Salaamissa näkyvät voimakkaana arabivaikutteet. Sansibarin sulttaani antoi sille sen nykyisen nimen vuonna 1866. Myös saksalaisten ajalta on rakennuksia (muun muassa rautatieasema), Saksan Itä-Afrikan kauppayhtiöllä oli päämajansa kaupungissa 1887 alkaen ja Dar es Salaam oli Saksan Itä-Afrikan pääkaupunki. Brittien vallan aikana (ensimmäisestä maailmansodasta itsenäistymiseen 1961) kaupunkiin rakennettiin erillisiä asuinalueita eurooppalais- ja afrikkalaissyntyisille kaupunkilaisille. == Nykyaika == Nykyisin Dar es Salaamissa toimii useita yliopistoja ja korkeakouluja. Tunnetuin yliopisto on Dar es Salaamin yliopisto. Kaupungissa ovat myös luterilainen ja katolinen arkkipiispan istuin. == Nähtävyyksiä == * Uhuru-itsenäisyysmonumentti vuodelta 1962 * Kariakoon markkinat * Kansallismuseo == Kulttuuri ja urheilu == ===Jalkapallo=== Tansanian ylimmässä jalkapallosarjassa, Vodacom Premium Leaguessa, Dar es Salaamia edustavat joukkueet Yanga SC, Azam FC, Simba SC ja Ashanti UTD.Vodacom Premium League. The Official website of Tanzania Football Federation. Viitattu 19.1.2014 Dar es Salaamissa sijaitsee kolme urheilustadionia: vuonna 1961 rakennettu Uhuru Stadium (katsojakapasiteetti 23 000), vuonna 1969 rakennettu Kaunda Stadium (10 000) sekä vuonna 2004 rakennettu National Stadium Dar es Salaam (60 000). Stadionien pääasiallinen laji on jalkapallo.World Stadium Database: Directory of Stadiums in Dar Es Salaam. Viitattu 19.1.2014 == Lähteet == == Aiheesta muualla == * Luokka:Tansanian kaupungit Luokka:Entiset pääkaupungit Luokka:Seulonnan keskeiset artikkelit
Aleksandr Karelin

Aleksandr Karelin, (, s. 19. syyskuuta 1967 Novosibirsk, Neuvostoliitto) on kolminkertainen kreikkalais-roomalaisen painin raskaan sarjan (130 kg) olympiavoittaja, 9-kertainen maailmanmestari, 12-kertainen Euroopan mestari, kuusinkertainen Neuvostoliiton ja nelinkertainen Venäjän mestari ja yksi maailman kaikkien aikojen ylivoimaisimmista urheilijoista. Hänet tunnetaan lempinimellä "Siperian karhu". == Elämä ja urheilu-ura == Karelin syntyi vuonna 1967 Novosibirskissä lähes 7-kiloisena. Hänen isänsä oli trukinkuljettaja ja äitinsä toimistotyöntekijä. Lapsena Karelinin mielipuuhia olivat hiihto ja metsästys. Painin pariin hän siirtyi 14-vuotiaana vuonna 1981 Novosibirskin sähköteknillisessä instituutissa. Tuhansien ikäistensä joukosta hän teki lahjakkuudellaan heti vaikutuksen valmentajaansa Viktor Kuznetzoviin, joka toimi hänen valmentajanaan koko kilpauran ajan. 15-vuotiaana Karelin loukkasi jalkansa juniorikilpailuissa, mutta loukkaantumisesta toipuminen toi vain lisäpuhtia. Kaksi vuotta loukkaantumisensa jälkeen Karelin voitti nuorten maailmanmestaruuden ja valittiin Neuvostoliiton maajoukkueeseen. Neuvostoliiton ja myöhemmin Venäjän riveissä Karelin voitti Euroopan mestaruuden 12 kertaa ja maailmanmestaruuden ennätykselliset yhdeksän kertaa vuosina 1988–1999 sekä kultaa vuosien 1988, 1992 ja 1996 kesäolympialaisissa ja jäi hopealle vuonna 2000 kärsittyään loppuottelussa historiallisen tappion (pistein 1–0) amerikkalaiselle Rulon Gardnerille. Tätä ennen Karelin ei ollut hävinnyt kahteentoista vuoteen otteluakaan ja oli paininut kuusi vuotta ilman, että vastustaja oli saanut pistettäkään. Karelin voitti mitalinsa kaikkiaan kolmen eri lipun alla: vuonna 1988 hän edusti Neuvostoliittoa, vuonna 1992 Itsenäisten valtioiden yhteisöä ja vuosina 1996 ja 2000 Venäjää. Karelin on oppiarvoltaan kasvatustieteiden kandidaatti. Vuonna 1999 Karelin valittiin duumaan johtamansa Yhtenäisyys-puolueen edustajana, joka sittemmin yhdistyi Yhtenäinen Venäjä -puolueeksi. == Kunniamerkkejä ja palkintoja == * Venäjän federaation sankari (1997 – korkein mahdollinen Venäjällä myönnettävä kunniamerkki) * Novosibirskin Vuoden mies (1997) * Novosibirskin kunnia-asukas (heinäkuu 1998) == Lähteet == == Aiheesta muualla == * Aleksandr Karelinin virallinen kotisivu. * Alexandre Kareline (URS) International Wrestling Database * Henkilökuva painin Hall of Famessa * Kuukausiliitteen juttu Karelinista * Ylen Elävä arkisto: Siperian karhu Aleksandr Karelin * Tuomo Karila muistelee Karelinia (IS) Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Venäläiset poliitikot Luokka:Valtioduuman jäsenet Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1967 syntyneet Luokka:Elävät henkilöt Luokka:Seulonnan keskeiset artikkelit
Lamb (yhtye)

Lamb on manchesterilainen vuonna 1995 perustettu trip hop/drum'n'bass -yhtye. == Historia == Alun perin Louise Rhodesin ja Andy Barlowin duona aloittanut yhtye perustettiin vuonna 1995. Yhtyeen kokoonpano laajeni myöhemmin käsittäen basisti Jon Thornen, islantilaisen kitaristin Oddur Mar Runnarsonin ja tanskalaisen rumpalin Nikolaj Bjerren. Kokoonpanossa on myös vieraillut säännöllisesti trumpetisti Kevin Davy ja lontoolainen jousi-trio Chi 2 strings, joka myös osallistui Lambin neljännen Between Darkness and Wonder -albumin sävellystyöhön. Yhtye julkaisi oman nimensä mukaan nimetyn Lamb debyyttialbuminsa 30 syyskuuta 1996. Seuraavien seitsemän vuoden kuluessa yhtye julkaisi kolme pitkäsoittoa lisää: Fear of Fours (1999), What sound (2001) ja Between Darkness and Wonder (2003). Seuraavaksi julkaistiin Best kept secrets (2004), joka on kokoelmalevy sisältäen 16 kappaletta yhtyeen neljältä ensimmäiseltä albumilta. Vuoden 2005 elokuussa julkaistiin Remixed- albumi, joka sisältää 20 yhtyeen kappaletta muiden artistien, kuten Kruder & Dorfmeister, Photek ja Fila Brazillia, uudelleenmiksaamina versioina. Yhtyeen viimeisin live-esiintyminen oli Amsterdamissa syyskuussa 2004. Vaikka yhtye on kotoisin Manchesterista se yhdistetään usein bristolilaiseen trip hop -soundiin. Sen lisäksi yhtyeen musiikissa on vaikutteita jazzista, dubista ja drum'n'bassista. Vaikka yhtye on hajonnut ja jäsenet keskittyvät omiin sooloprojekteihinsa he ovat ilmoittaneet, että ei ole poissuljettua etteikö yhtyettä mahdollisesti kasattaisi uudestaan joskus tulevaisuudessa. Yhtyeen tunnetuin kappale on debyyttialbumilta löytyvä "Gorecki", joka julkaistiin myös singlenä. Kappaleen inspiraationa on puolalaisen klassisen musiikin säveltäjän Henryk Góreckin kolmas sinfonia. Vuonna 2004 julkaistu DVD The Fall & Rise of the Fools Ark on 46-minuuttinen Dadaran ja Jesse Limmenin piirtämä "Keltainen sukellusvene kohtaa Monty Pythonin" -tyylinen animaatioseikkailu, johon Lamb sävelsi musiikin. == Jäsenet == *laulaja-lauluntekijä Louise Rhodes *säveltäjä/tuottaja/DJ Andy Barlow *basisti Jon Thorne *kitaristi Oddur Mar Runnarson *rumpali Nikolaj Bjerre == Diskografia == === DVDt === * 2004 The Fall & Rise of the Fools Ark === Albumit === * 1996 Lamb * 1999 Fear of Fours * 2001 What Sound * 2003 Between Darkness and Wonder * 2004 Back To Mine - Lamb - The Voodoo Collection * 2004 Best Kept Secrets: The Best of Lamb 1996-2004 * 2005 Lamb remixed * 2011 5 * 2014 Backspace Unwind * 2019 The Secret of Letting Go === Singlet === * 1996 "Cotton Wool" * 1996 "Gold" * 1996 "God Bless" * 1997 "Gorecki" * 1999 "B Line" * 1999 "Softly" * 1999 "All in Your Hands" * 2001 "Gabriel" (Limited Edition) * 2003 "Sweet" * 2003 "Gabriel" (Remix, Promo Copy) * 2004 "Wonder" * 2011 "Build a Fire" * 2012 "Butterfly Effect" * 2014 "We Fall in Love" * 2015 "In Binary" * 2017 "Illumina" * 2019 "Armageddon Waits" == Aiheesta muualla == * Yhtyeen kotisivut. Luokka:Brittiläiset yhtyeet
Luc Besson

Luc Paul Maurice Besson (s. 18. maaliskuuta 1959 Pariisi, Ranska ) on ranskalainen elokuvaohjaaja, -käsikirjoittaja ja -tuottaja. Häntä on luonnehdittu yhdeksi ranskalaisen rikoselokuvan ja tieteiselokuvan omaperäisimmistä visualisteista. ==Elämä ja ura== Bessonin vanhemmat olivat laitesukelluksen opettajia, minkä vuoksi hän suunnitteli tulevansa meribiologiksi, kunnes joutui sukellusonnettomuuteen 17-vuotiaana. Hän alkoi kirjoitella tarinoita ja kiinnostui elokuva-alasta, jonka parissa hän alkoi työskennellä 18-vuotiaana. Tämän jälkeen Besson muutti Yhdysvaltoihin kolmeksi vuodeksi ja palattuaan perusti oman tuotantoyhtiön Les Films de Loupsin. Nimi muutettiin myöhemmin Les Films de Dauphinsiksi. Besson on ollut naimisissa Anne Parillaudin (1986–1991), Maïwennin (1993–1997), Milla Jovovichin (1997–2000) ja Virginie Sillan (2004–) kanssa. Toukokuussa 2018 näyttelijä Sand Van Roy syytti Bessonia raiskauksista. Vähintään kolme muuta naista kertoi Bessonin ahdistelleen tai hyväksikäyttäneen heitä seksuaalisesti. Syyttäjät päättivät helmikuussa 2019 luopua jutun tutkinnasta todisteiden puutteen vuoksi. Tuomari avasi tutkinnan uudelleen lokakuussa 2019, mutta lopulta kaikki syytteet hylättiin toukokuussa 2022. ==Filmografia== *L'Avant dernier (1981) *Le Dernier Combat (1983) *Subway (1985) *Suuri sininen (1988) *Tyttö nimeltä Nikita (1990) *Atlantis (1991) *Leon (1994) *The Fifth Element – puuttuva tekijä (1997) *Jeanne d’Arc (1999) *13th District (2004) *Angel-A (2005) *Arthur ja minimoit (Arthur et les Minimoys) (2006) *Arthur ja Maltazard (Arthur et la vengeance de Maltazard) (2009) *Adèle Blanc-Secin uskomattomat seikkailut (Les aventures extraordinaires d’Adèle Blanc-Sec) (2010) *Arthur ja kaksi maailmaa (Arthur et la guerre des deux mondes) (2010) *The Lady (2011) * Lucy (2014) * Valerian and the City of a Thousand Planets (2017) * Anna (2019) * Dogman (2023) ==Lähteet== ==Aiheesta muualla== * * Luokka:Ranskalaiset elokuvaohjaajat Luokka:Vuonna 1959 syntyneet Luokka:Elävät henkilöt
Maillot jaune

thumb|222px|Ranskalaispyöräilijä Julian Alaphilippe kokonaiskilpailun johtajan keltaisessa paidassa vuoden 2019 Ranskan ympäriajon 19:n etapin lähtöviivalla. Maillot jaune eli keltainen paita on Ranskan ympäriajon kokonaiskilpailua johtavan ajajan yllään pitämä paita. Tour de Francesta käytäntö on levinnyt myös muihin pyöräkilpailuihin. Kokonaiskilpailun johtaja on pyöräilijä, joka on käyttänyt jo ajetuilla etapeilla vähiten aikaa. Keltainen paita nähtiin Tourilla ensimmäistä kertaa vuonna 1919, jolloin kilpailun perustaja Henri Desgrange päätti lanseerata tämän innovaation osaksi helpottaakseen kilpailun seuraamista, osaksi parantaakseen pääsponsorin, L’Auto-lehden menekkiä (lehden sivut olivat keltaiset). Kahteen otteeseen Tourin on voittanut ajaja pitämättä kertaakaan yllään keltaista paitaa ennen loppuseremonioita, vuonna 1947 Jean Robic ja vuonna 1968 Jan Janssen. Myös vuoden 1990 kilpailussa tämä oli lähellä voittaja Greg LeMondin saadessa keltaisen paidan ensimmäistä kertaa vasta toiseksi viimeisellä etapilla. Italian ympäriajossa vastaava paita on ollut vuodesta 1931 vaaleanpunainen, maglia rosa. Espanjan ympäriajossa taas johtajan paita on punainen, maillot rojo. == Muut Tourin arvopaidat == * Vuorten kuningas (Maillot à pois) * Paras kirimies (Maillot vert) * Paras nuori ajaja (Maillot blanc) == Katso myös == * Luettelo Ranskan ympäriajon voittajista * Maglia rosa Luokka:Ranskan ympäriajo Luokka:Paidat
Watubelan kieli

Watubela on austronesialainen kieli, jota puhutaan Indonesiassa. Kielellä on noin 4 000 äidinkielistä puhujaa (1990).Ethnologue: Watubela Viitattu 26.7.2015. ==Lähteet== Luokka:Indonesian kielet Luokka:Keskimolukkilaiset kielet
Ralph Kirkpatrick

Ralph Leonard Kirkpatrick (10. kesäkuuta 1911 Leominster, Massachusetts, Yhdysvallat – 13. huhtikuuta 1984 Guilford, Connecticut, Yhdysvallat) oli yhdysvaltalainen cembalisti ja musiikkitieteilijä. Kirkpatrick tunnetaan erityisesti Johann Sebastian Bachin ja Domenico Scarlattin musiikin tulkitsijana ja levyttäjänä. Kirkpatrick aloitti pianonsoiton kuusivuotiaana. Vuonna 1930 hän aloitti cembalonsoiton, ja valmistui Harvardin yliopistosta 1931. Kirkpatrik suoritti jatko-opintoja muun muassa Wanda Landowskan johdolla Pariisissa. Vuosina 1933–1934 hän opetti Mozarteumissa Salzburgissa. Vuonna 1937 Kirkpatrick sai Guggenheim-stipendin. Vuosina 1940–1976 Kirkpatrick toimi professorina Yalen yliopistossa. Vuonna 1953 hän julkaisi Domenico Scarlattin elämäkerran ja kommentoidun painoksen Scarlattin kootuista teoksista. Tämän johdosta Scarlattin sävellyksiin viitataan nykyisin Kirkpatrickin numeroilla. Kirkpatrick kuoli kotonaan Guilfordissa 72-vuotiaana. == Lähteet == Luokka:Yhdysvaltalaiset cembalistit Luokka:Yhdysvaltalaiset musiikkitieteilijät Luokka:Yhdysvaltalaiset professorit Luokka:Yalen yliopiston professorit Luokka:Vuonna 1911 syntyneet Luokka:Vuonna 1984 kuolleet
Zenon (keisari)

Imperator Caesar Flavius Zenon Augustus (425 ? – 9. huhtikuuta 491) oli Itä- Rooman keisari vuosina 474–491. Hänen alkuperäinen nimensä oli Tarasicodissa. Tarasicodissa oli kotoisin Isauriasta, nykyisestä Armeniasta. Hän palveli armeijassa keisari Leo I:n aikana. Vuonna 466 Tarasicodissan ansiosta paljastui että magister militumin Asparin poika Ardabur oli petturi. Vuoden 468 epäonnistuneen sotaretken vandaaleja vastaan jälkeen Tarasicodissaa pidettiin Leon parhaimpana kenraalina. Kun Tarasicodissa oli sotimassa Traakiassa, yritti Aspar murhata hänet mutta epäonnistui. Kun hän palasi Konstantinopoliin antoi keisari teloittaa Asparin ja teki Tarasicodissasta magister militumin. Tämän jälkeen hän myös vaihtoi vanhan nimensä kreikkalaiseen Zenoniin. Vuonna 468 hän meni naimisiin keisarin tyttären Ariadnen kanssa. Vuonna 469 Zenon kukisti vandaalit, jotka olivat hyökänneet Epeirokseen. Hän taisteli myös hunneja ja gepidejä vastaan Tonavan vastaisella rajalla. Zenon ja Ariadne saivat pojan, josta tuli Leo II Leo I:n kuoltua tammikuussa 474. Koska Leo II oli liian nuori hallitsemaan, Ariadne ja hänen äitinsä Verina pyysivät Leolta, että tämä tekisi isästään Zenonista kanssahallitsijansa. Tämä tapahtuikin 9. helmikuuta 474. Leo kuoli pian tämän jälkeen, vain kymmenvuotiaana, 17. marraskuuta. Zenon ei ollut suosittu senaatin ja kansan parissa, koska häntä pidettiin barbaarina. Tammikuussa 475 Zenon joutui pakenemaan Konstantinopolista, kun Verinan veli Basiliscus kapinoi ja julisti itsensä keisariksi. Zenon pakeni Antiokiaan, jossa hän vietti 20 kuukautta yrittäen kerätä ympärilleen kannattajansa. Elokuussa 476 Zenon marssi Konstantinopolia kohti. Hänen armeijansa koostui suurimmaksi osaksi isaurialaisista. Zenon valtasi Konstantinopolin taistelutta, ja kenraali Illus loikkasi hänen puolelleen. Pian tämän jälkeen Odovakar syrjäytti Länsi-Rooman viimeisen keisarin Romulus Augustuluksen. Zenon hyväksyi tapahtuneen. Periaatteessa Rooman valtakunnassa oli taas vain yksi keisari. Zenonilla ei kuitenkaan ollut minkäänlaista valtaa valtakunnan länsiosissa. Zenon yritti myös sopia rauhasta vandaalien kanssa. Hän tunnusti Geiserikin itsenäiseksi kuninkaaksi ja sai aikaan uskonnonvapauden vandaalien alueilla asuville kristityille. Vuonna 478 Zenonia uhkasi taas uusi kapina. Hänen anoppinsa Verona yritti murhata Illuksen, joka oli pettänyt hänen veljensä Basiliskoksen. Mutta Illus osoittautui uskolliseksi ja kukisti kapinalliset. Vuonna 484 Zenonin ja Illuksen välille syntyi riita ja Zenonin oli taas kukistettava kapina. Vuonna 481 Theoderik Suuresta tuli ostrogoottien kuningas. Zenon sai hänet hyökkäämään Italiaan Odovakaria vastaan. Zenon kuoli 9. huhtikuuta 491. Koska hänellä ja Ariadnella ei ollut muita lapsia, Ariadne valitsi erään Anastasiuksen miehensä seuraajaksi. == Lähteet == Luokka:Bysantin keisarit Luokka:Vuonna 425 syntyneet Luokka:Vuonna 491 kuolleet
Japin kieli

Japi (omakielinen nimi: Thin nu Wa’ab) on austronesialainen kieli, jota puhutaan Mikronesian liittovaltiossa. Sillä on noin 6600 äidinkielistä puhujaa (1987). Ensimmäisen japin kieliopin, nimeltään Primer Ensayo de Gramatica de la lengua de Yap, julkaisi Fr. Ambrosio de Valencina vuonna 1888. Tämän seurauksena japin oikeinkirjoitus seurasi espanjan oikeinkirjoitusta vuoteen 1972, jolloin sille otettiin käyttöön oma oikeinkirjoitusjärjestelmä. Kielen sanajärjestys on verbi–subjekti–objekti. Kieltä kirjoitetaan latinalaisin aakkosin. Raamattu on käännetty kokonaisuudessaan japiksi vuonna 2007. == Fonologia == === Konsonantit === Bilabiaalit Labiodentaalit Dentaalit Alveolaarit Retrofleksit Palataalit Velaarit Glottaalit Klusiilit Norm. b d ɖ g ʔ Ejek. p' t' k' Frikatiivit Norm. f θ ʂ h Ejek. f' θ' Nasaalit Norm. m n ŋ Glott. mˀ nˀ ŋˀ Lateraalit Norm. l Glott. lˀ Tremulantit r Approksimantit Norm. w j Glott. wˀ jˀ Lähde: === Vokaalit === Etiset Takaiset lyhyet pitkät lyhyet pitkät Suppea i iː ʊ ʊː Puoliavoin œ œː ɔ ɔː Avoin a aː ɑː Lähde: == Lähteet == Luokka:Mikronesian federaation kielet Luokka:Oseanialaiset kielet
Basiliscus

Flavius Basiliscus (k. 476) oli Itä-Rooman keisari vuosina 475–476. Hän oli keisari Leo I:n vaimon Verinan veli. Hän johti huono-onnista sotaretkeä vandaaleja vastaan vuonna 468, ja hän kapinoi keisari Zenonia vastaan vuonna 475. Basiliscuksesta tuli keisari vuonna 475, ja Zenon joutui pakenemaan Antiokiaan. Seuraavana vuonna Zenon palasi ja alkoi piirittää Konstantinopolia. Koska Basiliscus oli hoitanut tehtävänsä huonosti, senaatti antoi avata kaupungin portit Zenonin joukoille. Eräiden kertomusten mukaan Basiliscus pakeni kirkkoon eikä tullut sieltä ulos ennen kuin Zenon lupasi olla vuodattamatta Basiliscuksen ja tämän perheen verta. Zenon antoi sulkea Basiliscuksen kuivaan vesitorniin, jossa tämä kuoli. == Lähteet == Luokka:Bysantin keisarit Luokka:Syntymävuosi tuntematon Luokka:Vuonna 476 kuolleet
The Magician’s Birthday

The Magician's Birthday on brittiläisen rockyhtye Uriah Heepin viides albumi, joka julkaistiin marraskuussa 1972 yhtyeen ollessa suosionsa huipulla. Yhtyeen levytystahti oli tällöin huima; The Magician's Birthday oli jo toinen levy saman vuoden aikana, aikaisemmin oli ilmestynyt Demons and Wizards, ja myös edellisvuonna oli julkaistu kaksi studioalbumia. Demons and Wizardsin tavoin myös The Magician's Birthdayn usean kappaleen sanoitukset käsittelevät mystiikkaa ja fantasiaa. == Yleistä == Alun perin The Magician's Birthdaysta oli tarkoitus tulla Ken Hensleyn mukaan konseptialbumi ja albumin yli kymmenminuuttisen nimikappaleen, ”The Magician's Birthdayn”, piti olla konseptin ydin. Tätä mahdollisuutta ei yhtyeelle kuitenkaan annettu.Expanded Deluxe Editionin kansilehtinen, sivu 9 Albumi jouduttiin myös työstämään kiireessä kansikuvaa myöten. Kannen työsti Roger Dean, ja se kuvastaa albumin nimikappaleen tapahtumia; hyvän ja pahan taistelua. Brittilistalla levy nousi sijalle 28 ja Yhdysvalloissa sijalle 31, myyden siellä kultaa.http://www.musicmight.com/linkto/artist/{194F13B0-DB5B-4CAA-96A0-CAC4263 Albumin listasijoitukset USAssa ja Isossa-Britanniassa MusicMight.com- sivulla Suomessa albumi oli Uriah Heepin kolmas perättäinen listaykkönen ja se säilyi kärjessä kaksi viikkoa. Kuten yhtyeen kolmella edellisellä albumilla, myös tällä Ken Hensley on johtava säveltäjä; levyn kahdeksasta kappaleesta viisi on hänen omaa käsialaa. Avausraita ”Sunrise” lukeutuu yhtyeen klassikoihin. Euroopassa albumin singlejulkaisu oli kappale ”Spider Woman”, joka nousi Saksan liittotasavallassa listan sijalle 13. ”Sweet Lorraine” julkaistiin singlenä muutamissa Euroopan maissa ja Yhdysvalloissa, jossa se oli korkeimmillaan listan sijalla 91. Myös ”Blind Eye” (USA 97.) julkaistiin Yhdysvalloissa singlenä. ==Kappaleet== A-puoli # # # # # B-puoli # * # # ===Expanded De-Luxe Edition -bonuskappaleet (Sanctuary 2003)=== # * # # # # # # # # ===Singlet=== Single Ilmestymisaika Lista- sijoitus Levy-yhtiö Kappaleet Kuvaus Spider Woman 1972 Bronze Records # # * Tämän lisäksi kappale "Sunrise" julkaistiin singlenä Japanissa, "Sweet Lorraine" Yhdysvalloissa ja "Blind Eye" Yhdysvalloissa. ==Kokoonpano== *David Byron – laulu *Mick Box – kitara *Ken Hensley – kosketinsoittimet, kitara, Moog-syntetisaattori *Gary Thain – bassokitara *Lee Kerslake – rummut, lyömäsoittimet ==Arvostelut== *Allmusic () linkki *Robert Christgau (B-) linkki == Lähteet == Magician's Birthday, The Magician's Birthday
Salisbury (täsmennyssivu)

Salisbury voi tarkoittaa seuraavia: == Henkilöitä == * Lordi Salisbury (1830–1903), Robert Gascoyne-Cecil, Salisburyn markiisi, brittiläinen poliitikko ja pääministeri * Peter Salisbury (s. 1971), brittiläinen muusikko == Paikkoja == * Salisbury, kaupunki Wilshiren kreivikunnassa, Englannissa * Salisbury, kunta Connecticutissa Yhdysvalloissa * Salisbury, kaupunki Marylandissa Yhdysvalloissa * Salisbury, kunta Massachusettsissa Yhdysvalloissa * Salisbury, kunta Pohjois-Carolinassa Yhdysvalloissa * Salisbury, Zimbabwen (ent. Rhodesia) pääkaupungin Hararen nimi vuoteen 1982 asti == Muita merkityksiä == * Salisbury, Uriah Heepin vuonna 1971 ilmestynyt albumi ** ”Salisbury”, albumin nimikkokappale ;Britannian kuninkaallinen laivasto *HMS Salisbury (1698), 48-tykkinen neljännen luokan alus *HMS Salisbury (1707), 54-tykkinen neljännen luokan alus *HMS Salisbury (1746), 50-tykkinen neljännen luokan alus *HMS Salisbury (1769), 50-tykkinen neljännen luokan alus *HMS Salisbury (1814), 58-tykkinen neljännen luokan alus * HMS Salisbury (I52), Town-luokan hävittäjä * Salisbury-luokka eli tyyppi 61, neljän aluksen ilmavalvontafregattiluokka * HMS Salisbury (F32), Salisbury- luokan fregatti ;Yhdysvaltain laivasto * USS Salisbury Sound, Currituck-luokan vesilentokoneiden emälaiva
Verina

Aelia Verina (kuoli 484) oli Itä-Rooman keisari Leo I:n vaimo ja keisari Zenonin anoppi. Verina ja Leo I saivat yhden tyttären Ariadnen joka meni naimisiin Leon tärkeimmän kenraalin Zenonin kanssa. Aluksi Verina suosi Zenonia. Kun Leo I kuoli ja Aradnen ja Zenonin pojasta Leo II:n tuli keisari. Koska poika oli vielä nuori tehtiin Verinan ja Ariadnen suostumuksella Zenonista Leon kanssahallitsija. Mutta pian tämän jälkeen Verina oli mukana salajuonessa Zenonia vastaan veljensä Basiliscuksen, rakastajansa Patriciuksen ja kenraali Illuksen kanssa. Zenon joutui pakenemaan Konstantinopolista vuonna 475, mutta sai vallattua kaupungin takaisin jo seuraavana vuonna ja Verina siirtyi taas vävynsä puolelle. Pian tämän jälkeen Verina yritti juonitella Illusta vastaan, joka oli antautunut Zenonille. Illus vangitsi Verinan Zenonin suostumuksella. Tämä johti uuteen kapinaan, jota johti Verinan poika Marcianus, joka kuitenkin kukistettiin ja lähetettiin maanpakoon. Vuonna 483 Illus oli riitaantunut Zenonin kanssa ja alkoi yhdessä Verinan kanssa kapinaan häntä vastaan. He julistivat yhdessä erään kenraali Leontiuksen keisariksi. Mutta Zenon kukisti kapinan. Verina pakeni Isauriaan, jossa hän kuoli vuonna 484. luokka:Rooman keisarinnat Luokka:Syntymävuosi tuntematon Luokka:Vuonna 484 kuolleet
Maija Mehiläinen

Maija Mehiläinen (Die Biene Maja) on Waldemar Bonselsin vuonna 1912 julkaisema faabeli, joka kertoo Maija-nimisen mehiläisen kasvutarinan. Teoksen ensimmäinen suomennos ilmestyi vuonna 1919. Kirjan ja sen hahmojen pohjalta on tehty useita animaatiosovituksia. ==Kirja== Maija syntyy mehiläispesän sisäiseen murrokseen ja nousee kansallissankariksi herhiläisiä vastaan käydyn sodan aikana. Osa mehiläisistä on lähdössä pesästä perustaakseen uuden siirtokunnan, koska mehiläisiä on liikaa yhteen pesään. Maija kyseenalaistaa oman tehtävänsä pesässä ja varoituksista huolimatta lähtee pesän ulkopuolelle. Maija otetaan vangiksi ja hän kuulee herhiläisten juonesta tuhota mehiläiset. Maija pääsee pakoon ja palaa kotiin varoittamaan muita. Suuressa Herhiläissodassa Maijasta, hyvästä kansalaisesta, tulee sankari. Kirja kuvaa myös kuinka tärkeää on pitää kiinni ja kunnioittaa omaa kansaansa ja omanlaisiaan. Mehiläiset ovat "kansa joka ei noin vain anna komennella itseään", vaan jotka todella välittävät ja rakastavat toisiaan. Maija Mehiläisen teemoja ovat itsenäistyminen ja uskollisuus. Se antaa myös paljon pohdittavaa yksilön ja yhteisön suhteesta. ==Elokuvat== Saksalainen kuvaaja Wolfram Junghans ohjasi vuonna 1924 tarinan elokuvaksi Die Biene Maja und ihre Abenteuer käyttämällä oikeita hyönteisiä. Suomesta löytyi elokuvan ainoa alkuperäiskopio. Materiaali restauroitiin 2005 Suomen elokuva-arkiston ja Bundesarchiv-Filmarchivin yhteistyönä, ja elokuva esitettiin sekä Hampurissa että Helsingissä.Maija Mehiläinen Suomen Elokuva-arkisto (arkistoitu versio) Vuonna 1936 Bonsels epäsi Disneyltä oikeudet Maija Mehiläisen piirroselokuvaan. Vuonna 2014 julkaistiin itävaltalais-saksalainen animaatioelokuva Maija Mehiläinen, ja se sai jatko-osan Maija Mehiläinen ja hunajakisat vuonna 2018. ==Televisiosarja== Maija Mehiläisestä on tehty vuonna 1975 saksalais-itävaltalais-japanilainen 104-osainen anime-piirrossarja (Mitsubachi Maaya no Bōken, tuottanut Zuiyo and Nippon Animation, 52 osaa ja jatkosarja Shin Mitsubachi Maaya no Bōken 1982, 52 osaa, tuottanut Nippon Animation, TV Osaka).AnimeNewsNetwork - Maya the Bee (TV) Sarja on ollut suosituin Saksassa, jossa sitä on näytetty televisiossa jatkuvasti vuoden 1976 jälkeen. Sarjaa on esitetty myös Suomessa. Suomessa ilmestyi lisäksi vuosina 1986–1990 siihen perustunut sarjakuvalehti. ==Lähteet== Luokka:Sadut Luokka:Lastenkirjat Luokka:Saksalaiset kirjat Luokka:Vuoden 1912 kirjat Luokka:Kuvitteelliset hyönteiset
Faabeli

Faabeli (, ’tarina’) on vertauskuvallinen, yleensä moraalisen opetuksen sisältävä kertomus ihmisistä ja yhteiskunnasta. Se on usein puettu eläinsadun muotoon, jossa eläimille tai kasveille on annettu inhimillisiä piirteitä (personifikaatio). Tunnetuimpia faabeleita ovat proosamuotoiset Aisopoksen faabelit. Faabeli kehittyi runomuotoiseksi ensimmäisinä ajanlaskun alun jälkeisinä vuosisatoina. == Faabelimoraali == Faabeli on hyvin vanha kerrontamuoto, joka on syntynyt ennen ajanlaskumme alkua. Faabelien maailmankuva poikkeaa selkeästi saduista, joihin ne usein sekoitetaan tai rinnastetaan. Faabelien maailmassa hallitsee valta ja voima eikä oikeudenmukaisuutta juurikaan esiinny. Faabeleista huokuukin kyyninen maailmankuva, jossa ihanteellisuudella tai rohkeudella ei pitkälle pötkitä. === Faabelin ja satumaailman erot === Käsite Faabelimoraali Satumoraali Maailmankatsomus Maailma on vaarallinen ja armoton Maailma on suopea Itsekkyys Järkevää Epäitsekkyyttä ihaillaan Oikeus Heikko ei voi toivoa oikeutta Oikeus voittaa Hyvyys Hyvyys palkitaan harvoin Hyvyys palkitaan Kuolema Kuolleet pysyvät kuolleina Kuollut voi palata elämään Rakkaus Rakkaus tekee heikoksi ja hölmöksi Rakkaus vahvistaa Pahuus Pahuus on arkipäiväistä ja avointa Pahuus naamioituu ja piiloutuu == Tunnettuja faabeleita == * Aisopoksen faabelit, mm.: ** Kettu ja haikara ** Kettu ja pihlajanmarjat ** Poika ja susi ** Susi lampaan vaatteissa * Phaedruksen faabelit * Eläinten vallankumous * Ketturomaani (Roman de Renart) == Tunnettuja faabelikirjailijoita == * Aisopos (n. 620–564 eaa.) * Phaedrus (1. vuosisata eaa./jaa.) * Babrios (100-luku) * Jean de La Fontaine (1621–1695) * Ivan Andrejevitš Krylov (1769–1844) * Hans Christian Andersen (1805–1875) == Lähteet == == Kirjallisuutta == * == Aiheesta muualla == * Luokka:Seulonnan keskeiset artikkelit Luokka:Kaunokirjallisuuden lajityypit
Juhani Raiskinen

Raimo Juhani Raiskinen (29. syyskuuta 1937 Helsinki – 5. kesäkuuta 2016 Jämsä)) oli suomalainen oopperanjohtaja, kapellimestari ja pianisti. Hän toimi Suomen Kansallisoopperan pääjohtajana 1974–1984 ja uudelleen 1997–2001. Juhani Raiskinen valmistui pianistiksi Sibelius-Akatemiasta, voitti 1963 Maj Lind -pianokilpailun ja piti seuraavana vuonna ensikonsertin Helsingissä. Hän on toiminut Yleisradion musiikkitarkkailijana 1959–1963, Tampereen Teatterin kapellimestarina 1963–1969 sekä Tampereen kaupunginorkesterin kapellimestarina 1969–1973. Raiskinen nimitettiin Suomen Kansallisoopperan johtajaksi vuonna 1974, sitä ennen hän oli ollut Oopperan suunnittelupäällikkönä. Kymmenen vuotta kestäneen johtajakautensa aikana Raiskinen nosti erityisesti suomalaisen oopperatuotannon vahvaan kansainväliseen maineeseen. Hänen kaudellaan Suomen Kansallisooppera tuotti kaikkiaan kahdeksan kotimaista kantaesitystä, joista Joonas Kokkosen Viimeiset kiusaukset (1975) ja Aulis Sallisen Punainen viiva (1978) esitettiin Kansallisoopperan vierailunäytäntöinä Pohjoismaissa, Keski-Euroopassa, silloisessa Neuvostoliitossa ja New Yorkin Metropolitanissa. Uusien suomalaisten oopperoiden menestystä pidetään tärkeänä syynä siihen, että uusi oopperatalo päätettiin rakentaa. Lopetettuaan kautensa Kansallisoopperan johtajana vuonna 1984 Raiskinen toimi Tampereen Työväen Teatterin kapellimestarina. Vuonna 1992 hänet kutsuttiin Göteborgin Operahögskolaniin, jossa hän toimi musiikillisen näyttämöilmaisun professorina. Vuosina 1994–1996 Raiskinen oli Göteborgin oopperan johtajana. Raiskinen palasi Suomen Kansallisoopperan pääjohtajaksi 1.1.1997 ja oli tässä tehtävässä näytäntökauden 2000–2001 loppuun asti. Raiskinen sai säveltaiteen valtionpalkinnon vuonna 1983. Vuonna 2001 hänelle myönnettiin Suomen Teatterijärjestöjen Keskusliiton kultainen kunniamerkki.Suomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016. Raiskinen kuoli kesäasunnollaan kesken puutarhatöiden 5. kesäkuuta 2016. Hän oli kuollessaan 78-vuotias. ==Lähteet== * === Viitteet === ==Aiheesta muualla== *Juhani Raiskisen muistokirjoitus Helsingin Sanomissa Luokka:Suomalaiset kapellimestarit Luokka:Suomalaiset pianistit Luokka:Oopperanjohtajat Luokka:Vuonna 1937 syntyneet Luokka:Vuonna 2016 kuolleet
Florida Keys

Florida Keys on 190 kilometriä pitkä Yhdysvalloille kuuluva saariketju Floridan eteläkärjessä Floridansalmessa. ==Maantiede== Florida Keysiin kuuluu yli 1 700 saarta. Kaikkien saarten yhteinen maapinta-ala on 356 neliökilometriä. Vain pieni osa saarista on asutettuja. Saaret jaetaan alaryhmiin, jotka ovat pohjoisesta länteen Upper Keys, Middle Keys, Lower Keys ja Outlying Islands. Outer Keys käsittää saaret, joille pääsee vain veneellä. Saariketjun ensimmäinen saari sijaitsee 24 kilometriä Miamin kaupungista etelään. Saariketjun länsipäässä ovat asumattomat Dry Tortugas -saaret. Eniten asutusta on Key Westin saarella. Florida Keysin saaret ovat korallisaaria. Jotkin niistä ovat rengasmaisia atolleja, ja joidenkin ympärille on syntynyt hiekkasaaria. Saariketjua ympäröi koralliriutta Florida Reef, joka on maailman kolmanneksi laajin koralliriutta. Saariston luonto on hyvin monimuotoinen koralliriutan ja metsien ansiosta. Saaristossa on Dry Tortugasin kansallispuisto, ja ympäröivillä vesillä on Florida Keys National Marine Sanctuary -suojelualue. Miamista Key Westiin kulkeva 182 kilometriä pitkä Overseas Highway kulkee 42 sillan yli. Saarista 43 on yhteydessä toisiin saariin siltojen kautta. Pisin silta on Seven Mile Bridge. ==Historia== Saarten ensimmäisiä asukkaita olivat calusa- ja tequestaintiaanit. Yhtenä ensimmäisistä eurooppalaisista saaria tutki Juan Ponce de León, joka tuli Floridaan noin vuonna 1513. Key West kasvoi aikoinaan Floridan suurimmaksi kaupungiksi, sillä se oli lähellä Kuubaa ja Bahamaa sekä sijaitsi New Orleansiin vieneen kauppareitin varrella. Saarten lähivesillä tapahtuneiden haaksirikkojen vuoksi saarten tärkeimpiä elinkeinoja oli laivanhylkyjen materiaalin kerääminen. Tämä elinkeino alkoi hiipua 1900-luvun alussa kun haaksirikot vähenivät. Nykyisin saariston tärkeimpiä elinkeinoja ovat turismi ja kalastus. Florida Keysistä tuli vuonna 1822 virallisesti osa Yhdysvaltoja muun Floridan ohella. Vuonna 1822 Yhdysvaltain laivaston kapteeniluutnantti Matthew Perry nostatti Yhdysvaltain lipun Key Westin saarelle ja julisti Florida Keysin Yhdysvaltain omaisuudeksi. Vuonna 1910 saaret yhdistettiin rautatiellä. Saaristossa esiintyy usein hurrikaaneja, jotka ovat saarten mataluuden vuoksi usein tuhoisia. Vuoden 1935 hurrikaani oli kaikkien aikojen pahimipa. Se surmasi yli 500 ihmistä ja pysäytti saaret yhdistäneen rautatieliikenteen. Rautatien paikalle rakennettiin myöhemmin valtatie. == Lähteet == ==Aiheesta muualla== Luokka:Floridan saaret Luokka:Monroen piirikunta (Florida) Luokka:Saaristot
Luuttuteokset (Bach)

Luuttuteokset (BWV 996–1000, 1006a) muodostavat hyvin pienen osan Johann Sebastian Bachin yli tuhannesta säilyneestä teoksesta. Lisäksi epäillään, ettei Bach alun perin säveltänyt niitä varsinaiselle luutulle, vaan barokkiluutun ääntä mukailevalle kosketinsoittimelle Lautenclavicymbelille eli luuttucembalolle. Ne ovat kuitenkin muodostuneet tärkeäksi osaksi luutun ja kitaran ohjelmistoa ja niitä esitetään nykyisin laajasti. Bachin perunkirjoituksessa luetteloidaan säveltäjän omaisuuden joukossa kaksi luuttucembaloa ja yksi luuttu. Ei ole olemassa varmaa tietoa siitä, osasiko säveltäjä itse soittaa luuttua, mutta on oletettavaa, että hän oli siihen tutustunut ja ainakin kaksi hänen oppilaistaan (Johann Ludwig Krebs 1713 - 1780) ja R. Straube) soittivat ja sävelsivät sille. == c-mollisarja, BWV 995 == Perinteisesti teosta on pidetty Bachin omana sovituksena c-molli -sellosarjasta (BWV 1011). Viimeisimpien tutkimusten mukaan voi kuitenkin olla, että sellosarja onkin sovitettu tästä luuttusarjasta. Teos on sävelletty vuosien 1727 ja 1731 välisenä aikana ja siitä on säilynyt kaksi käsikirjoitusta. Teoksen osat: * preludi * allemande * courante * sarabande * gavotte I, gavotte en rondeau, gavotte I * gigue == e-mollisarja, BWV 996 == E-molli -luuttusarja on vanhin Bachin säilyneistä luuttuteoksista ja on sävelletty vuosien 1707 ja 1717 välisenä aikana. Teos hyvin melodinen ja harmonioiltaan rikas ja on muodostunutkin esitetyimmäksi Bachin luuttuteokseksi. Teoksen osat: * preludi, passaggio - presto * allemande * courante * sarabande * bourree * gigue == c-mollisarja, BWV 997 == Mahdollisesti monimutkaisin Bachin luuttuteoksista, erityisesti kaksi- ja välillä kolmiääninen fuugaosa. Sävellyksen arvellaan valmistuneen ennen vuotta 1741. Sarja ei noudata perinteistä barokkisarjan muotoa, vaan sisältää neljä pitkähköä osaa (preludi, fuuga, sarabande ja gigue). Teoksen osat: * preludi * fuuga * sarabande * gigue == Preludi, fuuga ja allegro E-duuri, BWV 998 == Bachin arvellaan säveltäneen teoksen vuosien 1740 ja 1745 välisenä aikana. Se sisältää da capo -fuugan, mikä on harvinaista Bachin musiikissa. Teoksen osat: * preludi * fuuga * allegro == Preludi, BWV 999 == Vuodelta 1720 == Fuuga, BWV 1000 == Teos on sovitus sonaatista no. 1 soolo-viululle, g-molli, BWV 1001 ja arvellaan valmistuneen vuonna 1725. == E-duuri -sarja, BWV 1006a == Sovitus partitasta no. 3, E-duuri, sooloviululle (BWV 1006). Teoksen osat * preludi * loure * gavotte en rondeau * menuetti I & II * bourrée * gigue Luokka:Johann Sebastian Bachin teokset
Mehustin

thumb|210px|Tavallinen kolmiosainen mehustin käyttövalmiina. Mehustin (myös mehumaija) on marjamehun valmistamiseen tarkoitettu keittiöväline, joka muistuttaa kattilaa. Mehumaijassa on pohjakattila, jossa vesi kiehuu, sen yläpuolella mehukattila, johon mehu kertyy ja josta se johdatetaan letkulla pois, marjakehikko, johon mehustettavat marjat tai hedelmät laitetaan sekä tiivis kansi. Parhaat mehustimet ovat ruostumatonta terästä, koska happamat marjat voivat syövyttää alumiinimehustinta. Mehustimen pohjakattilaan lisätään vettä, joka kuumennetaan kiehuvaksi keittolevyllä. Marjat pannaan siiviläosaan, jossa lämpö rikkoo marjojen solut. Tällöin mehustettava aines liukenee ja mehu valuu vesihöyryn kuumentamaan mehukattilaan. Mehustimen keksijä oli saksalainen Firma Wilhelm Wagner GmbH & Co. vuonna 1949, ja tuotteen nimi "Saftborn". Se tuli Suomeen 1950-luvulla, mutta nimen "Mehumaija" keksi Toivo Rautavaara. ==Lähteet== ==Aiheesta muualla== * Pieni säilöntäopas (HS, heinäkuu 2009) * Höyrymehun valmistus (HS, elokuu 1993) * Viinimarjojen mehustus (Kotikokki, 2007) *Mehustimen käyttö- ja hoito-ohje (Opa) Luokka:Keittiövälineet